cyanic-selkie/wikianc huggingface dataset:
Ավստրալիայի սահմանադրություն
Բացի այդ, Ավստրալիայում կան սահմանադրական նշանակություն ունեցող այլ ակտեր, որոնցից են 1931 թվականի Վեսթմինսթերյան կանոնադրությունը, որի 1942 թվականի փոփոխված տարբերակն ընդունված է Ազգերի համագործակցության բոլոր երկներում և 1986 թվական Ավստրալիական ակտը, որն ընդունված է Ավստրալիայի բոլոր նահանգների խորհրդրանների, Ավստրալիայի դաշնային խորհրդարանի և Միացյալ Թագավորության խորհրդարանի կողմից։ Վեսթմինսթերյան ակտը հաճախ համարվում է այն կետը, ըստ որի Ավստրալիան դե յուրե դարձել է անկախ պետություն, իսկ ավստրալիական ակտը վերջնական խզել է Ավստրալիայի և Միացյալ Թագավորության սահամանադրական կապը։ Չնայած որ նույն անձը՝ Եղիսաբեթ II-ը երկու երկրների միապետն է, նա ազդեցության տարբեր մակարդակներ ունի այդ երկրներից յուրաքանչյուրում ։
Ավստրալիայի ընդհանուր իրավական համակարգում երկրի բարձրագույն դատարանը և երկրի դաշնային դատարանը լիազորված են մեկնաբանելու սահմանադրական դրույթները ։ Նրանց որոշումները սահմանում են սահմանադրության մեկնաբանումը և կիրառումը։
Արտաքին հղումներ
Կատեգորիա:Ավստրալիայի սահմանադրություն Կատեգորիա:Ավստրալիայի սահմանադրական իրավունք Կատեգորիա:1901 քաղաքականությունում
Գուրգեն Օլխովսկի
Գուրգեն Գուրգենի Օլխովսկի (Гурген Гургенович Ольховский, ), ջերմային Էներգետիկայի բնագավառի հայազգի գիտնական։ Տեխնիկական գիտությունների դոկտոր (1975), պրոֆեսոր (1997), Ռուսաստանի գիտությունների ակադեմիայի թղթակից անդամ (2000)։ ԽՍՀՄ պատվավոր (1983), ՌԴ վաստակավոր (1997) էներգետիկ, ՌԴ միացյալ Էներգահամակարգի վաստակավոր աշխատող (1996), Էներգետիկայի վետերան (1998)։
Կենսագրություն
Գուրգեն Օլխովսկին ծնվել է 1933 թվականին Խարկովում։ 1956 թվականին ավարտել է Մոսկվայի էներգետիկական ինստիտուտը։ 1956 թվականից աշխատում է Մոսկվայի Համառուսաստանյան ջերմատեխնիկական ինստիտուտում, 1985-2010 թվականներին՝ տնօրեն ։ «էլեկտրական կայաններ» (ռուսերեն) ամսագրի գլխավոր խմբագիր (1999) ։
Գուրգեն Օլխովսկու ղեկավարությամբ կազմակերպվել և հետազոտվել են Ռուսաստանի խոշոր Էլեկտրակայանների էներգետիկ, գազատուրբինային և շոգետուրբինային կայանքների բոլոր գլխավոր նմուշները։ Մշակել է երկէներգետիկ ջերմագազային կայանքների տիպերի և լավագույն հարաչափերի ընտրության տեսական հիմունքները, կազմակերպել կայանքների այդ տիպերի գլխամասային բլոկների նախագծման և էլեկտրակայաններում դրանց իրացման աշխատանքներ ։
Գուրգեն Օլխովսկու գլխավորությամբ մշակվում են ջերմային էներգետիկայի համար հեռանկարային տեխնոլոգիաներ ։
Ծանոթագրություններ
Կատեգորիա:Հայ գիտնականներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ
Պոլկովնիչի
Պոլկովնիչի (ռուս.` Полковничий կամ Полковничье ), խուտոր Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 60 կմ հյուսիս-արևմուտք, ծովի մակարդակից 63 մ բարձրության վրա։
Բնակչությունը
1905 թվականին խուտորն ուներ 7 տուն, որտեղ բնակվում էին միայն հայեր։
Բնակիչներն զբաղվում են բանջարաբուծությամբ և այգեգործությամբ։ Ուներ տարրական դպրոց։ Գործում է այգեգործական ընկերություն։
Պատմությունը
Հիմնադրվել է 1862-1866 թվականներին ։ Հայերը եկել են Սամսունի շրջակայքի գյուղերից` 1868 թվականին։
Անվանումն ստացել է այն ժամանակ գնդապետ, հետագայում գեներալ Պավել Բաբիչից, ով իր ջոկատով 1864 թվականին անցել է այստեղով։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տուապսեի շրջանի բնակավայրեր Կատեգորիա:Ռուսաստանի խուտորներ Կատեգորիա:Ռուսաստանի հայաբնակ գյուղեր Կատեգորիա:1866 թվականին հիմնադրված բնակավայրեր
Վերգինա
Վերգինա (Βεργίνα), քաղաք Հունաստանում։ Տեղակայված է ծովի մակերևույթից 120 մետր բարձրության վրա, Վերիայից 13 կմ դեպի հարավ-արևելք և Սալոնիկից 80 կմ դեպի հարավ-արևմուտք։ Կենտրոնական Մակեդոնիայի ծայրամասում գտնվող Վերիա համայնքի պատմական կենտրոնն է։ 2011 թվականի մարդահամարի տվյալներով՝ բնակչության թիվը 1242 է։ Մակերեսը 33,4 քառակուսի կիլոմետր է։ Վերգինային համաշխարհային ճանաչում բերեց մակեդոնացի կայսր Փիլիպոս II Մակեդոնացու դամբարանը։
Պատմություն
Ժամանակակից Վերգինան հիմնվել է 1926 թվականին ` գոյությունը դադարեցրած Կուտլես և Բարբես գյուղերի միավորմամբ, որոնք մինչ այդ պատկանում էին թուրքական բեյի։ Այս գյուղերում ապրում էր շուրջ 25 հունական ընտանիք։
Վերգինայում հնագիտական պեղումներն սկսվել են 1861 թվականին՝ ֆրանսիացի հնէաբան Լեոն Էզիի (Léon Heuzey) կողմից, ով եկավ այն եզրակացության, որ Վերգինայի տեղում ինչ-որ ժամանակ գտնվել է Վալլա քաղաքը։ Պեղումները 1938-1940 թվականներին շարունակվեցին հույն հնէաբան Կ.Ռոմեոսի կողմից։ Հետպատերազմական տարիներին պեղումները շարունակեց Մանոլիս Անդրոնիկոսը։
1957 թվականին հույն հետազոտող-հնէաբան Ֆ. Պապազոգլուն եկավ այն եզրակացության, որ պեղված Եդեսիա քաղաքի նույնացումը մակեդոնացիների հնամենի մայրաքաղաքի՝ Էգիի (Αἰγαί) հետ, սխալական է. նրա կարծիքով՝ Էգին ավելի մոտ է տեղակայված Նաուսային։
Անգլիացի պատմաբան Նիկոլաս Քամմոնդը, աշխատելով «Մակեդոնիայի պատմության» առաջին հատորի վրա, եկավ այն եզրակացության, որ Եդեսիան և Էգին երկու տարբեր քաղաքներ են։ 1968 թվականին նա առաջին անգամ բարձրաձայնեց այն ենթադրությունը, որ Վերգինայի շրջանի պեղումներն իրականացվում են Էգիի տարածքում։
1976 թվականին հույն հնէաբան Մանոլիս Անդրոնիկոսը վերսկսեց պեղումները, իսկ 1977 թվականին կայսերական հարուստ դամբարան հայտնաբերեց, որը, նրա կարծիքով, պատկանել է Փիլիպոս II-ին։ Բացի այդ՝ ճոխ զարդարված են երկու այլ գերեզմաններ, որոնցից մեկը՝ անհայտ աճյուններով, պայմանական անվանում են «Պերսեփոնեի գերեզման» (ըստ պահպանված որմնանկարի, որի վրա պատկերված է Պերսեփոնեի առևանգումը), իսկ մյուս գերեզմանը սովորաբար վերագրում են Ալեքսանդր IV-ին՝ մեծանուն Ալեքսանդր Մակեդոնացու որդուն։ Դրանք բացառիկ գտածոներ են, որոնք ցուցադրվում են Վերգինայի հնագիտական թագարանում (տեղակայված է անմիջապես գերեզմանաթմբի ներսում) և Վերգինային բերել են համաշխարհային ճանաչում։
Քանի որ Փիլիպոս II-ն սպանվել է Էգիում, Քամմոնդին հետևելով՝ Անդրոնիկոսն էլ էր կարծում, որ ներկայիս Վերգինան հենց հնամենի մակեդոնական մայրաքաղաքն է։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Համաշխարհային ժառանգություն Հունաստանում Կատեգորիա:Կրետե
Տեո Էռնանդես
Տեո Էռնանդես (Theo Bernard François Hernández, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է ձախ պաշտպանի դիրքում ։
Ատլետիկո Մադրիդ
Տեոն ծնվել է Մարսելում։ 2007 թվականին՝ 10 տարեկանում միացել է Ատլետիկո Մադրիդի ակադեմիային։
Պրոֆեսիոնալ դեբյուտը նշել է 2015 թվականի օգոստոսի 30-ին`խաղալով Ատլետիկո Մադրիդ B-ի կազմում Պուերտա Բոնիտայի դեմ խաղում ։ Փետրվարի 3-ին ֆրանսիացին երկարաձգել է պայմանագիրը ակումբի հետ ։ 2 օր անց հայտավորվել է Լա Լիգայի Էյբարի դեմ խաղում, սակայն այդպես էլ խաղադաշտ չի դուրս եկել ։
2016 թվականի օգոստոսի 4-ին Տեոն երկարաձգեց պայմանագիրը Ատլետիկոյի հետ մինչև 2021 թվականը և 3 օր անց 1 տարվա վարձավճարով տեղափոխվեց Դեպորտիվո Ալավես ։ Ալավեսի կազմում դեբյուտը նշել է օգոստոսի 28-ին Սպորտինգ Խիխոնի դեմ խաղում ։ 2017 թվականի մայիսի 7-ին խփեց իր առաջին պրոֆեսիոնալ գոլը՝ գրավելով Ատլետիկ Բիլբաոյի դարպասը ։ 2016-2017 մրցաշրջանում Ալավեսը Տեոյի հետ իր պատմության մեջ առաջին անգամ հասավ Իսպանիայի գավաթի եզրափակիչ, որի ժամանակ Տեոն գոլի հեղինակ է դարձել, սակայն Ալավեսը պարտվել է Բարսելոնային 1-3 հաշվով ։
Ռեալ Մադրիդ
2017 թվականի հուլիսի 5-ին Տեոն 6 տարվա պայմանագիր կնքեց Մադրիդի Ռեալի հետ ։ Ակումբը նրա համար վճարեց 24 միլիոն եվրո  ։ Իր դեբյուտը Ռեալի կազմում նշեց օգոստոսի 16-ին՝ փոխարինելով Մարկո Ասենսիոյին Իսպանիայի սուպերգավաթի Բարսելոնայի դեմ խաղում ։ Առաջին հանդիպումը թիմի մեկնարկային կազմում անցկացրեց սեպտեմբերի 9-ին՝ Լևանտեի դեմ խաղում ։ Իր դեբյուտը Չեմպիոնների Լիգայում նշեց նոյեմբերի 1-ին՝ փոխարինելով Լուկա Մոդրիչին Տոտենհեմի դեմ խաղում ։ Իր առաջին մրցաշրջանում Տեոն անցկացրեց 23 հանդիպում բոլոր մրցաշարերում ՝ Ռեալ Մադրիդի հետ հաղթելով Չեմպիոնների Լիգան ։
2018 թվականի օգոստոսի 10-ին Տեոն 1 տարվա վարձավճարով միացավ Ռեալ Սոսիեդադին   ։ Իր դեբյուտը ակումբի կազմում նշեց օգոստոսի 18-ին՝ Վիլյառեալի դեմ խաղում ։ Սեպտեմբերի 21-ին Տեոն գոլային փոխանցում տվեց Միկել Մերինոյին, ապա հեռացվեց խաղադաշտից Հուեսկայի դեմ խաղում՝ ստանալով կարմիր քարտ հանդիպման 82-րդ րոպեին ։ Իր առաջին և միակ գոլը ակումբի կազմում խփեց նոյեմբերի 9-ին՝ Լևանտեի դեմ խաղում ։ Ռեալ Սոսիեդադի կազմում Տեոն անցկացրեց 28 հանդիպում՝ դառնալով 1 գոլի և 2 գոլային փոխանցման հեղինակ։
Միլան
2019 թվականի հուլիսի 6-ին Տեոն 5 տարվա պայամանագիր կնքեց Միլանի հետ  ։ Ակումբը նրա համար վճարեց 20 միլիոն եվրո  ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Դեպորտիվո Ալավեսի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ռեալ Սոսիեդադի ֆուտբոլիստներ Կատեգորիա:Միլանի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Մենվիլ (Էնայի գավառ)
Մենվիլ  (Menneville), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02475.:
Բնակչություն
Համայնքի բնակչությունը 2010 թվականի մարդահամարի տվյալներով կազմել է 171 մարդ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Հեղուկանավ
Լցանավ, ծովային կամ գետային բեռնատար նավ է, որը նախատեսված է լցնովի բեռերի տեղափոխման համար (նավթ, բենզին, հալած ասֆալտ, սպիրտ, ճարպ, կաթ, գինի, ձեթ, հեղուկ գազ և այլն)։ Լցանավի կորպուսի իրենից կոշտ մետաղե կարկաս է ներկայացնում, որին մետաղե երեսվածք է կպցրած։ Կորպուսը բաժանվում է տարբեր մեկուսամասերի, որտեղ լցնովի բեռ է գտնվում։ Մեկ մեկուսամասի ծավալը կարող է լինել 600-ից մինչև 10 000 մ³ և ավելին մեծատոննաժ լցանավերի համար։
Գրականություն
Կատեգորիա:Լցանավեր
Աշխատանքային բանակներ
Աշխատանքային բանակներ (трудовая армия, трудармия), սկզբնապես՝ կարմիր բանակի այն զորամասերը, որոնք Ռուսաստանի քաղաքացիական պատերազմի ժամանակ, 1920 թվականի սկզբի դադարի ժամանակաշրջանում օգտագործվեցին Խորհրդային Ռուսաստանի տնտեսությունը վերականգնելու համար։
Առաջինը աշխատանքային բանակները վերակազմեց 3-րդ բանակը (1920 թվական, հունվար), այնուհետև՝ 2-րդը, 7-րդը, 8-րդը և այլն։ Պահպանելով բանակային կառուցվածքը՝ այդ զորամիավորումները մասնակցեցին երկաթուղային տրանսպորտի, ածխի արդյունաբերության վերականգնմանը, վառելիքի և պարենամթերքի տեղափոխմանը։
Աշխատանքային բանակները վերացվեցին 1921 թվականին։
Կատեգորիա:ԽՍՀՄ ներքին քաղաքականություն Կատեգորիա:ԽՍՀՄ զինված ուժեր
Սեկտեց
Սեկտեց (Сектец), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Յասենոկ գետի ձախ ափին՝ 10 կմ հեռավորության վրա։ Գետի երկարությունը 14 կմ է։ Գետի ակունքը սկսվում է անատառներում, Նովոսլոբոդսկ գյուղում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Արտաքին հղումներ
Կատեգորիա:Ռուսաստանի գետեր
Ռասին (Օբի գավառ)
Ռասին (Racines), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 191 մարդ, բնակչության խտությունը` 25.47 մարդ/կմ²։ Բնակավայրը զբաղեցնում է 7.5 կմ² տարածք։
Աշխարհագրություն
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 33 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 100 աշխատունակ (15-64 տարեկան) բնակիչ, որոնցից ակտիվ էին 75-ը, իսկ ոչ ակտիվները` 25։ Ակտիվության ցուցանիշը կազմում է 75,0 %։ 75 աշխատունակ մարդկանցից աշխատել է 65 անձ (34 տղամարդ և 31 կին)։ Գործազուրկ են եղել 10 անձ (6 տղամարդ և 4 կին)։ 25 անաշխատունակներից 7-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Օդի խոնավարար (էլեկտրական)
Օդի էլեկտրական խոնավարար, բնակելի շինություններում հիգիենիկ պայմանները բարելավող սարք, որն ապահովում է օդի մարդու առողջության համար օգտակար խոնավություն (հատկապես ձմռանը) և միաժամանակ օդը հագեցնում բացասական իոններով, ինչը բարենպաստ պայմաններ է ստեղծում օրգանիզմի կենսագործունեության համար։
Օդի խոնավարարը տեղադրում են պատերից, լուսամուտներից, կահույքից առնվազն 0,5 մ հեռու։ Էլեկտրացանցին միացնելիս օդի խոնավարարի միջի ջուրը դուրս է մղվում մանրահատիկ փոշու տեսքով և օդը հագեցնում խոնավությամբ։
Տեսակներ
Օդի խոնավարարի անոթները լինում են բաց՝ ափսեի կամ շրջած կոնի տեսքով և փակ ջուր լցնելու ու փոշեցրելու անցք ունեցող կափարիչով։
Կատեգորիա:Սարքեր
Լադո Սուլաբերիձե
Շալվա Ամիսուլաշվիլի (ლადო სულაბერიძე, 1919, ապրիլի 20, Վանի շրջան, Շուամթա - 1993, սեպտեմբերի 27, Թբիլիսի), վրացի գրող։
Կենսագրություն
Շալվա Ամիսուլաշվիլին ծնվել է Վանի շրջանի Շուամթա գյուղում։ Սովորել է Թբիլիսիի պետական համալսարանի բանասիրական ֆակուլտետում։ Մասնակցել է Հայրենական մեծ պատերազմին։ Շուրջ 10 ժողովածուների հեղինակ է։ Ժողովածուներում ամփոփված են բանաստեղծություններ, բալլադներ, պոեմներ։ Վրացերեն է թարգմանել ԽՍՀՄ ժողովուրդների պոեզիայի լավագույն նմուշներ ։ Գրել է «Սևանի ափին» պոեմը։
Սենեկ (գետ)
Սենեկ (Сенек), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Ռեսսետա գետի ձախ ափին՝ 9 կմ հեռավորության վրա։ Գետի երկարությունը 20 կմ է, ավազանի տարածքը 120 կմ2։ Գետի ակունքը սկսվում է անտառում, Պալիկսկոե տարածքում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հաբիթաթ ֆոր Հյումենիթի
Հաբիթաթ ֆոր Հյումենիթի Ինթերնեյշնլ («ՀՖՀԻ»), կամ ուղղակի «Հաբիթաթ»։ «Հաբիթաթ»-ը, միջազգային հասույթ չհետապնդող ընկերություն է, որը ստեղծվել է 1976 թվականին։ Հաբիթաթը կառուցում է պարզ և մատչելի բնակավայրեր։ Նրանք իրենց կոչում են « քրիստոնեական բնակարանային նախարարություն»։ Ընկերությունն անդրադառնում է ամբողջ աշխարհի աղքատության խնդիրներին ։ Հաբիթաթի միջազգային հարցերով զբաղվող շտաբը գտնվում է Ջորջիա նահանգի Ամերիկուս քաղաքում, իսկ կենտրոնական գրասենյակը Ատլանտայում ։ Աշխարհում կա 5 գրասենյակ՝ ԱՄՆ և Կանադա, Աֆրիկա և Միջին Արևելք (տեղակայված Պրետորիա, Հարավային Աֆրիկա), Ասիա-Խաղաղ օվկիանոս (Մանիլա, Ֆիլիպիններ), Եվրոպա և Կենտրոնական Ասիա (Բրատիսլավա, Սլովակիա), Լատինական Ամերիկան ​​և Կարիբյանները (Սան Խոսե, Կոստա Ռիկա)։
Պատմություն
Հաբիթաթ Ֆոր Հյումենիթին ծագել է այն ժամանակ, երբ Միլարդ ֆուլերը ժամանակ է անցկացրել Քոինոնյա Ֆարմում 1965 թվականին։
Տնային սեփականության իրավասություններ
Ըստ պաշտոնական կայքի,"Ընտանիքի ընտրության հանձնաժողովը տնային սեփականատերերին ընտրում է անհրաժեշտության մակարդակով, նրանց պատրաստակամությունը ծրագրի մեջ գործընկեր դառնալու և վարկի մարման ունակության աստիճանով։ Յուրաքանչյուր մասնաճյուղ հետևում է ընտանեկան ընտրության աննպատակահարմար քաղաքականությանը։ Ոչ ռասան, ոչ կրոնը ընտանիքների ընտրության գործոն չէ ։"
Ծանոթագրություններ
Կատեգորիա:1976 հիմնադրված կազմակերպություններ
Մենվրե
Մենվրե (Mennevret), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02476։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 171 մարդ։
Տնտեսություն
2010 թվականին 413 աշխատունակ մարդկանցից (15-64 տարեկան)274-ը եղել են առավել ակտիվ տնտեսվարողներ, 139-ը եղել են համեմատաբար ոչ ակտիվ (ակտիվության ցուցանիշը կազմել է 66,3 %, 1999 թվականին եղել է 61,9 %)։ 274 ակտիվ քաղաքացիներից 226-ը աշխատել են տարբեր ձեռնարկություններում (137 տղամարդ և 89 կին), անաշխատունակների թիվը կազմել է 48 մարդ (24 տղամարդ և 24 կին)։ 139 ոչ ակտիվ մարդկանցից 35-ը եղել են կամ աշակերտ կամ էլ ուսանող, 44 -ը եղել են թոշակառու, 60-ը եղել է ոչ ակտիվ այլ պատճառներով.
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Պահպանողական համակարգ
Պահպանողական համակարգ, նյութական կետերի մեխանիկական համակարգ, որի լրիվ մեխանիկական էներգիան (կինետիկ և պոտենցիալ էներգիաների գումարը), մնում է հաստատուն շարժման յուրաքանչյուր պահին և տարածության մեջ համակարգի գրաված ցանկացած դիրքում։
Կատեգորիա:Դինամիկա Կատեգորիա:Ֆիզիկայի հասկացություններ
Կուղխ (ֆիլմ)
«Կուղխ» (The Wolverine), ռեժիսոր Ջեյմս Մենգոլդի նկարահանած ամերիկա-ավստրալիական սուպերհերոսական մարտաֆիլմը Marvel Comics-ի կերպար Կուղխի մասին։ Այն նկարահանվել է ըստ Քրիսթոֆեր Մակուրթիի, Մարկ Բոմբեկի և Սքոթ Ֆրենկի սցենարի, որը հիմնված է Քրիս Կլերմոնտի և Ֆրենկ Միլլերի 1982 թվականին գրված սահմանափակ կոմիքսների սերիաների վրա։ Հանդիսանում է «Իքս մարդիկ» կինոսերիայի վեցերորդ ֆիլմը, «Իքս մարդիկ։ Վերջին մարտը» ֆիլմի շարունակությունը և ֆիլմերից երկրորդը, որը պատմում է Կուղխի մասին ։ Պրեմիերան ԱՄՆ-ում տեղի է ունեցել 2013 թվականի հուլիսի 16-ին ։
Սյուժե
1945 թվական։ Ճապոնիա։ Նագասակիին են մոտենում երկու ռմբակոծիչ ինքնաթիռներ։ Տագնապ է բարձրանում, բոլորը շտապ տարհանվում են, այդ ամենին հետևում է ջրհորում փակված Լոգանը (Հյու Ջեքման)։ Ճապոնացի զինվոր Յասիդան (Կեն Յումամուրա) ազատում է նրան՝ կտրելով շղթաները, սակայն Լոգանը ասում է, որ ջրհորում անվտանգ է։ Այդ պահին ինքնաթիռներից մեկը ռումբ է գցում, և պայթյուն է տեղի ունենում, որը ոչնչացնում է Նագասակիի շուրջ գտնվող տարածքները։ Լոգանը փրկում է Յասիդային՝ նրան սալիկով փակելով։ Յասիդան տեսավ նրա ռեգեներացման հատկությունը և որպես երախտագիտություն նրան է հանձնում իր թուրը։
Մոտ ապագա։ Լոգանի գերբնական հատկությունները ոչ միայն պարգև են, այլ նաև անեծք, որը չի թողնում նրան գոյություն ունենալ որպես հասարակ մարդ։ Որպեսզի կարողանա հաղթահարել այդ բեռը, Լոգանը բնակվում է խուլ կանադական մարզում և վարում ճգնավորի կյանք՝ չարաշահելով ալկոհոլը։ Երազներում նրան է երևում իր կողմից սպանված Ջին Գրեյը (Ֆամկե Յանսեն)։ Մի անգամ անտառում նա մահացող արջի է գտնում, որին թունավորված նետով վիրավորել էին տարածքի որսորդները, և գալիս է գյուղ, որպեսզի պատժի նրանց։ Բարում Լոգանը հանդիպում է Յուկիո (Ռիլա Ֆուկուսիմա) անունով մի ճապոնուհու, ով կարողանում է ոչ միայն լավ կռվել, այն նաև կանխատեսել ապագան (Իհարկե, նրա այդ պարգևը սահմանափակվում է միայն մահեր տեսնելով)։ Յուկիոն հայտնում է Լոգանին, որը երկար ժամանակ է փնտրում նրան, և որը նրան ուղարկել է ծերացած և հարուստ դարձած Յասիդան (Հարուկիկո Յամանոուտի), ով հիմա մահանում է և ցանկանում է հրաժեշտ տալ Լոգանին։
Ճապոնիա գալով Լոգանը տեսնում է, որ Յասիդան իսկապես մահանում է քաղցկեղի պատճառով։ Նրա կյանքը դժվար սարքավորումներ են պահպանում, որոնց հետևում է բժիշկ Վիկտորյա Գրինը (Սվետլանա Խոդչենկովա)։ Յասիդան առաջարկում է Լոգանին իր ռեգեներացիայի հատկությունը նրան տալ, իսկ դրա փոխարեն խոստանում է Լոգանին նորմալ ապրելու հնարավարություն, ծերացում և մահ։ Լոգանը հրաժարվում է, ասելով, որ Յասիդան չի հասկանում իր խնդրածի լրջությունը։ Ազդեցիկ ձեռնարկատիրոջ տանը Լոգանը ծանոթանում է Մարիկոյի (Տաո Օկամոտո)՝ Յասիդայի թոռնուհու հետ, ում փրկում է ինքնասպանությունից։ Գիշերը Լոգանը երազում Ջինին է տեսնում, ով համբուրում է նրան և դառնում է Վիկտորյա Գրինը։ Այդ նույն գիշերը մահանում է Յասիդան։
Թաղման արարողության ժամանակ Լոգանը ծանոթանում է Սինգենի (Հիրոյուկի Սանադա)՝ Յասիդայի որդու և Մարիկոյի հոր հետ, ինչպես նաև նրա ապագա ամուսնու՝ Նոբուրո Մորիի (Բրայան Տի) հետ, ով զբաղեցնում է արդարադատության նախարարի պաշտոնը։ Արարողությունը կանգ է առնում, երբ Մարիկոյին փորձում են առևանգել ճապոնական գաղտնի հանցագործ խմբի՝ Յակուձաի անդամները։ Լոգանը և Յուկիոն հաղթում են յակուձեներին, իսկ տանիքից նրանց օգնում է աղեղով գաղտնի նինջան։ Լոգանը հասկանում է, որ պետք է պաշտպանի Մարիկոյի կյանքը, և հետևում է նրան։ Բարձր արագությամբ Սինկասեն գնացքով զույգը ուղևորվում է Ճապոնիայի հարավ, որտես Յասիդաների ընտանիքը ծովի մոտ տուն ունի։ Գնացքում Լոգանը հասկանում է, որ իր վերքերը չեն լավանում։ Չորդ յակուձեների հետ կռվից հետո (այդ թվում նաև գնացքի վրա) Լոգանը իրեն թույլ է զգում։ Ֆուկույամայում զույգը կանգ է առնում սիրահարվածների համար նախատեսված հյուրանոցի տիեզերական սենյակում, բայց իհարկե Լոգանը չի քնում, այլ ամբողջ գիշեր պատշգամբում կանգնած Մարիկոյին է պաշտպանում։ Քաղաքում զույգին են փնտրում բժիշկ Վիկտորյա Գրինը և խորհրդավոր նինջան։ Պարզվում է, որ բժիշկ Գրինը իրականում մուտանտ է, Իժ, ով իր օձի թույնով կարողանում է թունավորել մարդկանց։
Լոգանը և Յուկիոն այցելում են Մարիկոյի փեսացուին, ով հարսնացուի բացակայության ընթացքում ժամանակ է անցկացնում մարմնավաճառների հետ։ Նաբուրո Մորին պատմում է Լոգանին, որ Յասիդան մի ամբողջ կարողություն է ծախսել, և քիչ էր մնում սնանկացնի ընկերությունը, փնտրելով ադամանտիումը, այն ամենը ինչ նրան Լոգանի մոտ կտանի, քանի որ Նագասակիից հետո նա մտածում էր միայն բուժող ֆակտորի մասին։ Ինչպես նաև նա ասաց, որ Մարիկոին ցանկանում է սպանել նրա սեփական հայրը, ով գիտի կտակի մասին։ Զուգահեռաբար Վիկտորյա Գրինը նինջա զինվորիների հետ միասին այցելում է Յասիդաների ընտանիքին։ Գրինը թունավորում է Սինգենին և իր հետ է տանում Մարիկոյին։
Գնալով Յասիդաների տուն, Լոգանը պարկում է վիրահատության սեղանի վրա և փորձում է իր մարմնից հանել Իժի կողմից դրված բզեզին, որը հասել սրտին և թուլացնում է նրան։ Այդ պահին նրա վրա է հարձակվում սամուրայի զենք ու զրահ հագած Սինգենը։ Քանի դեռ Լոգանը փորձում է հանել բզեզին իր մարմնից, Յուկիոն կռվում է Սինգենի հետ։ Վիրահատության ժամանակ Լոգանի սիրտը կանգ է առնում, սակայն նրա ռեգեներացիայի հատկությունը վերադարձնում և ապաքինում է Լոգանին։ Սպանելով Սինգենին, նա գնում է Յասիդայի հարազատ գյուղ, ուր նրան «հրավիրում է» գրությունը, որը Իժը թողել էր դիակներից մեկի վրա, և որտեղ Յասիդայի ընկերությունը սարի լանջին լաբորատորիա է կառուցել։
Լոգանի գյուղ գալու ժամանակ նրան հանդիպում է նինջաների բանակը Խարադայի գլխավորությամբ։ և չնայած, որ Լոգանը վերադարձրել էր իր բուժիչ ֆակտորը, նա չի կարողանում պայքարել բոլոր հակառակորդների դեմ, իսկ Խարադայի նոտով հարվածը, որի մեջ Իժի թույնն էր, զրկում է նրան գիտակցությունից։ Լոգանը արթնանում է, կապված լինելով հատուկ սեղանին, որի պատճոռվ նրա ձեռքերը մի ուղղության վրա են։ Նրան է մոտենում Իժը և խոստովանում է, որ ինքն է բզեզին նրա մեջ դրել, և հույս չուներ, որ Լոգանը կկարողանա հանել այն։ Ինչպես նաև նա Լոգանին ցույց է տալիս Արծաթե սամուրային՝ հսկայական ռոբոտ ադամանտիումից պատրաստված սամուրայի զենք ու զրահից։ Իժը դրդում է Լոգանին դորս հանել ճանկերը, և մեխանիզմը չի թողնում, որ նա հետ քաշի դրանք։ Արծաթե սամուրայը մոտենում է նրան և պատրատսվում է ադամանտիումից պատրաստված տաքացված թրով կտրել դրանք, սակայն Մարիկոն խանգարում է նրան, և Լոգանը ազատվում է։ Կռվի ընթացքում Խառադան անցնում է Լոգանի կողմը և Իժին խոցում է նետով, սակայն վերջինս ապաքինվում է, որպես օձ գցելով իր հին կաշին։ Այդտեղ հասած Յուկիոն կռվի մեջ է մտնում Իժի հետ և սպանում է նրան։ Կռվի ընթացքում Արծաթե սամուրայը կտրում է Լոգանը մի ձեռքի ճանկերը։ Խարադան խանգարում է նրան, սակայն ինքն էլ է մահանում։ Սամուրայից խլելով թրերից մեկը, Լոգանը կտրում է նրա գլուխը։ Պարտված թվացող ռոբոտը կտրում է Լոգանի մյուս ձեռքի ճանկերը։ Պարզվում է, որ դա ռոբոտ չէ, այլ Յասիդան է, ով ադամանտիումից պատրաստված զրահի մեջ կարողանում է պահպանել իր կյանքը։ Բռնելով Լոգանի դաստակները, նա վերջինիս ձեռքի յուրաքանչյուր ճանկի մեջ մի շաղափ է խրում և սկսում է նրանից դուրս քաշել ոսկորային ուղեղը և ռեգեներացիայի հատկությունը, սպանելով Լոգանին և վերադարձնելով իր երիտասարդությունը։ Սակայն ճիշտ պահին հասած Մարիկոն Լոգանի կտրած ճանկերից մեկը պապի վրա է շպրտում, գլխին հարվածելով, իսկ հետո վերջնականապես սպանում է նրան, մյուս ճանկը նրա կոկորդը խրելով։ Յասիդան գցում է Լոգանին, սակայն ծռված շաղափները վերջինիս ձեռքից պոկում են ադամանտե ճանկերի մնացորդները։ Զայրացած Լոգանը պոկում է Յասիդայի զրահի կրծքի մասը, և դուրս հանելով մնացած ճանկերը, խոցում է վերջինիս, իսկ հետո ջարդված պատով անդունդն է նետում։
Համաձայն տիտրերից հետո եկող սցենարի, երկու տարի անց ԱՄՆ է վերադառնում։ Օդանավակայանում նա հանդիպում է ուժերը կարգավորած Էրիկ Լենշերի (Յան Մաքկելեն) հետ, ով օգնություն է խնդրում նրանից նոր թշնամու դեմ պայքարելու համար, ովքեր կարող են վերացնել բոլոր մուտանտներին։ Լոգանը հրաժարվում է օգնել Մագնետոյին, սակայն հայտնված պրոֆեսոր Չարլզ Քսավյերը (Պատրիկ Ստյուարտ) հակառակն է համոզում նրան։
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:Ավստրալիական մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ավստրալիական ֆանտաստիկ ֆիլմեր Կատեգորիա:2013 ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Ճապոներեն ֆիլմեր Կատեգորիա:Ամերիկյան եռաչափ ֆիլմեր Կատեգորիա:2010-ականների արկածային ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ջեյմս Մենգոլդի ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Բրիտանական ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:2010-ականների ֆիլմեր սուպերհերոսների մասին Կատեգորիա:Ֆիլմեր Իքս մարդկանց մասին Կատեգորիա:Բրիտանական մարտաֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր սուպերհերոսների մասին Կատեգորիա:Marvel-ի կոմիքսների էկրանավորումներ Կատեգորիա:Ամերիկյան արկածային ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Բրիտանական արկածային ֆիլմեր Կատեգորիա:Բրայան Սինգերի ֆիլմեր
Երևանի Վ. Բրյուսովի անվան պետական լեզվահասարակագիտական համալսարանի գրադարան
'''Երևանի Վ. Բրյուսովի անվան պետական լեզվահասարակագիտական համալսարանի գրադարան''', համալսարանական գրադարան, որը հիմնադրվել է 1935 թվականին։ Գտնվում է Երևան քաղաքում, Թումանյան 42 հասցեում։
Պատմություն
ԵՊԼՀ գրադարանը հիմնադրվել է 1935 թվականին։ Երևանի Վ. Բրյուսովի անվան պետական լեզվահասարակագիտական համալսարանի պատմությունը սկիզբ է առել 1935 թվականի փետրվարի 4-ին։ Գործել է որպես երկամյա մանկավարժական ինստիտուտ՝ ռուսաց լեզվի ուսուցիչներ պատրաստելու նպատակով։ Բուհը թե՛ համակարգային, թե՛ բովանդակային բազում փոփոխությունների է ենթարկվել, սակայն հավատարիմ մնացել իր կարևոր սկզբունքին՝ օտար լեզվի բարձրակարգ մասնագետների պատրաստմանը։ Պահպանելով ավանդույթները՝ գրադարանը որդեգրել է հետազոտական գործունեությանը, դասավանդման և կրթության զարգացմանը նպաստելու սկզբունքը։ Գրադարանի հիմնական առաքելությունն է կազմակերպել ԵՊԼՀ ընթերցողական համակազմի համալսարանական պահանջներին և գրադարանավարության արդի չափանիշներին համապատասխան սպասարկում ։
Գործունեություն և գրքային ֆոնդ
Գրադարանը ԵՊԼՀ-ի ակտիվ ստորաբաժանումներից մեկն է համարվում։ ԵՊԼՀ գրադարանում գործում են հետևյալ բաժինները՝ համալրման և մշակման, սպասարկման և գրապահոց, էլեկտրոնային սպասարկման և տեղեկատվության, ընթերցասրահ, Ավստրիական գրադարան։ Այսօր կարևորագույն դեր ունի գրադարանի ավտոմատացումը։ Անընդմեջ ընդլայնվում են գրադարանային ծառայությունների շրջանակները՝ տեխնոլոգիաների և տեղեկատվության ժամանակակից ձևերի ու մեթոդների ներդրմամբ։ Գրադարանից կարող են օգտվել համալսարանի ողջ աշխատակազմը և ուսումնառողները։ Յուրաքանչյուր այլ բուհի ուսանող կամ դասախոս կարող է այցելել ԵՊԼՀ գրադարան որպես արտաքին ընթերցող և օգտվել գրադարանի ֆոնդերից միայն գրադարանի տարածքում։
Գրադարանային ֆոնդերը ձևավորվում և նպատակաուղղված համալրվում են ԵՊԼՀ-ում գործող կրթական ծրագրերին և գիտահետազոտական ուղղություններին համապատասխան։ Հիմնականում ֆոնդերը զետեղված են տարբեր հավաքածուներում, դասակարգված են հատուկ բաժիններով և հասանելի են էլեկտրոնային գրացուցակի միջոցով։
Հիմնադրման օրվանից ի վեր գրադարանը համալրվել է օտարալեզու գրականությամբ։ Այսօր գրքային ֆոնդի մոտ 200000 կտոր գրքից միայն 30%-ն է հայերեն։ Օտարալեզու ֆոնդերը հիմնականում համալրվում են դեսպանատների և հյուպատոսարանների միջոցով՝ ԱՄՆ-ի, Ֆրանսիայի, Գերմանիայի, Ավստրիայի, Շվեյցարիայի, Իտալիայի, Հոլանդիայի, Ռուսաստանի, Վրաստանի, Չինաստանի, Հարավային Կորեայի, Պարսկաստանի, Հնդկաստանի և այլն։ Գրադարանը ակտիվ համագործակցում է նաև ՄԱԿ-ի, Եվրախորհրդի և այլ միջազգային կազմակերպությունների գրասենյակների հետ։ Ընթերցասրահում է գտնվում ՄԱԿ-ի անկյունը, որը պարբերաբար համալրվում և թարմացվում է նոր գրականությամբ։
Համագործակցում է Հայաստանի բոլոր բուհական գրադարանների հետ տարբեր ձևաչափերով՝ գրքափոխանակումից սկսած մինչև նեղ մասնագիտական հարցեր։ Գրադարանում հաճախ են կազմակերպվում գրադարանային ոլորտին առնչվող սեմինարներ, հանդիպումներ։
Գրադարանն իրականացնում է միջգրադարանային բաժնույթ ոչ միայն Ազգային և ՀՀ ԳԱԱ հիմնարար գրադարանների հետ, այլև գրքափոխանակություն ԱՄՆ Կոնգրեսի գրադարանի հետ՝ Հայաստանում ԱՄՆ դեսպանատան Տեղեկատվական ռեսուրսների կենտրոնի օժանդակությամբ։ Արդեն մի քանի տարի է՝ գրադարանը համագործակցում է «Առաջին գրական գործակալության», «Անտարես», «Զանգակ», Ռուսաստանի «Совпадение», «Квадривиум» հրատարակչությունների հետ։ Կազմակերպվում են գրքերի շնորհանդեսներ, հանդիպումներ գրողների հետ, այդ թվում՝ արտասահմանյան։
Այծացախակեռաս
Այծացախակեռաս,այծատերև, ցախակեռաս բուրավետ, ճանկիկ, սիսղանի կամ տիկնաթաթիկ (Lonícera caprifólium), ցախկեռասազգիների ընտանիքին պատկանող լիանանման տերևաթափ թուփ։ Ցեղն ընդգրկում է մոտ 200 ամենատարբեր կենսաէկոլոգիական առանձնահատկություններ և տարածվածություն ունեցող տեսակ։
Ստուգաբանություն
Տեսակների «caprifolium» անվանումը ծագել է - այծ և folium տերև բառերից։
Նկարագրություն
Լիանանման տերևաթափ թուփ է՝ 5-7 մ երկարությամբ ճյուղերով։ Տերևները էլիպսաձև են, խոշար, կլոր և փայլուն, կապտականաչ, նստադիր, հակադիր դասավորված, բթածայր, 4-10 սմ երկարությամբ և 3,5-6 սմ լայնությամբ, կարճ կոթունավոր, վերևից մուգ կանաչավուն, ներքևից ծխագույն։ Վերին 2-3 զույգ տերևները սերտաճած են՝ կիպ գրկելով ցողունը և առաջացնելով տերևային սկավառակ։ Երիտասարդ ընձյուղները դեղնագորշավուն են։ Ծաղիկները նստադիր են, հավաքված 1-2 փնջերում, սերտաճած տերևածոցերում։ Պսակի երկարությունը 4-5 սմ է, սկզբում սպիտակ է, մուգ վարդագույն, այնուհետև դեղնում է՝ աչքի ընկնելով ուժեղ, հաճելի բուրմունքով։ Հատապտուղները նարնջակարմրավուն են, ուտելու համար պիտանի չեն։ Ծաղկում է մայիս-հունիս ամիսներին, պտուղները հասունանում են օգոստոսին։ Հատապտուղները նարնջակարմրավուն են։
Տարածվածություն
Տարածված է Կովկասում, Արևմտյան Եվրոպայում, Փոքր Ասիայում։ Աճում է Կովկասում, Ղրիմում և Հարավային Եվրոպայում։ Հայաստանում հանդիպում է հյուսիսարևելյան շրջանների ստորին անտառային գոտում՝ խառն անտառներում և թփուտներում, ծովի մակարդակից մինչև 1700 մ բարձրությունների վրա։ Մագլցում է ծառերին կամ փռվում հողի մակերեսին։ Հեշտությամբ է բազմանում սերմերով և անդալիսով։ Պիտանի է Հայաստանի ստորին և միջին լեռնային գոտիների համար։ Պահանջկոտ չէ աճման պայմանների նկատմամբ, սակայն աչքի չի ընկնում բավարար ձմեռնադիմացկունությամբ։ Բույսի զանազան օրգանները պարունակում են սապոնին, իսկ ծաղիկներրը՝ 0,7 % եթերայուղեր ։
Նշանակություն
Բարձր գեղազարդիչ է, օգտագործվում է ուղղաձիգ կանաչապատման մեջ։ Որպես դեկորատիվ բույս օգտագործվում է տաղավարները, կամարները կանաչապատելու համար։
Արտաքին հղումներ
Կատեգորիա:Ցախակեռասազգիներ Կատեգորիա:1753 թվականին նկարագրված բույսեր
Ռոջեր Օհանեսյան
Ռոջեր Վահրամի Օհանեսյան (Roger Ohanesian, ), ամերիկահայ ակնաբան, միկրովիրաբույժ։ Բժշկագիտության դոկտոր (1966): Կալիֆոռնիայի համալսարանի պատվավոր պրոֆեսոր (1991):
Կենսագրություն
Ռոջեր Օհանեսյանը ծնվել է 1940 թվականին Բոստոնում։ 1966 թվականին ավարտել է Վերմոնտի (Բեռլինգտոն) համալսարանի բժշկական ֆակուլտետը։ 1970-1973 թվականներին կատարելագործվել է Հարվարդի համալսարանի բժշկական ֆակուլտետում, Բոստոնի աչքի և ականջի հիվանդանոցում։ 1982 թվականից աշխատում է Կալիֆոռնիայի համալսարանի (Ըրվայն), 1987 թվականից՝ Սաութ Օրընջ Քաունթիի ակնաբուժական կենտրոններում ։
Աշխատանքները վերաբերում են աչքի հիվանդությունների ախտորոշման և բուժման եղանակների մշակմանն ու կատարելագործմանը։ Համահեղինակ է աչքի հիվանդությունների ուսումնամեթոդական ձեռնարկների (հայերեն, ռուսերեն, անգլերեն) ։
Հայկական ակնաբուժական նախագիծ
Ռոջեր Օհանեսյանը 1992 թվականին ԱՄՆ-ում հիմնել է «Հայկական ակնաբուժական նախագիծ» (ՀԱՆ) բարեգործական կազմակերպությունը, որի հիմնական առաքելությունն է ձեռքբերովի կուրության կանխարգելումը Հայաստանում։ Ռոջեր Օհանեսյանի նախաձեռնությամբ Հայկական ակնաբուժական նախագիծը Հայաստանին տրամադրել է ակնաբուժական սարքավորումներ և բուժպարագաներ, ֆինանսավորել հայ ակնաբույժների վերապատրաստումը ԱՄՆ-ի լավագույն կլինիկաներում, ակնաբանական կենտրոններում հիմնադրել և կահավորել է մասնագիտացված բաժանմունքներ, իրականացրել բժշկական 28 առաքելություն՝ ԱՍՆ-ից Հայաստան ։
1992 թվականից «Հայկական ակնաբուժական նախագիծը» կազմակերպել է 30 բժշկական առաքելություն, ինչի շնորհիվ Միացյալ Նահանգների 50 ակնաբույժ սեփական միջոցներով այցելել է Հայաստան՝ հիվանդներին բուժելու և իրենց փորձը Հայաստանի ակնաբույժներին փոխանցելու համար։ ՀԱՆ ջանքերի շնորհիվ ամերիկյան կազմակերպությունների և անհատների կողմից Հայաստանին է տրամադրվել ավելի քան 18 մլն դոլարի ակնաբուժական սարքավորումներ և բուժպարագաներ, 2002 թվականին Հայաստան է բերվել աչքի շարժական հիվանդանոցը` անվճար ակնաբուժական ծառայություններ մատուցելու Հայաստանի մարզերում։ Հայաստանում հիմնադրել և սարքավորումներով ապահովել է մասնագիտացված բաժանմունքներ, Ուսուցման և ախտորոշման կենտրոնը ։
2003 թվականին Հայկական ակնաբուժական նախագիծը սկսել է իր յոթնամյա «Լույս հայի աչքերին» ծրագիրը։ 2004 թվականից Հայկական ակնաբուժական նախագիծը ԱՄՆ-ի Միջազգային զարգացման գործակալության դրամաշնորհով իրականացնում է «Առաջնային և ակնաբուժական ծառայությունների դաշինք» եռամյա ծրագիրը ։
Ծանոթագրություններ
Կատեգորիա:Ամերիկահայ բժիշկներ Կատեգորիա:Բժշկական գիտությունների դոկտորներ Կատեգորիա:Բոստոն քաղաքում ծնվածներ Կատեգորիա:Ամերիկահայ պրոֆեսորներ Կատեգորիա:Հայ ակնաբաններ
Դեյվիդ Օստին
Դեյվիդ Չարլզ Հենշոու Օստին (David Charles Henshaw Austin, ), անգլիացի սելեկցիոներ, վարդաբույծ, «Դեյվիդ Օստինի վարդեր» ընկերության հիմնադիր։ Դեյվիդ Օստինի մասնագիտացումը կայանում է վարդերի նոր տեսակների ստեղծման մեջ, որոնք ունեն պարտեզի վարդերի հնագույն տեսակներին բնորոշ բուրմունք, սակայն, միևնույն ժամանակ, տարվա մեջ ծաղկում են մեկ անգամից ավելի և ունեն ժամանակակից վարդերին բնորոշ հատկանիշներ ևս, օրինակ, հիվանդությունների նկատմամբ դիմադրողականություն և գուներանգների լայն բազմազանություն։ Օստինի վարդերը պաշտոնապես չեն ճանաչվել որպես վարդերի առանձին դաս, սակայն ծաղկագործական և գիտական գրականության մեջ դրանք հիշատակվում են որպես «անգլիական վարդեր» (English Roses, տերմին, որը գործածում է նաև Օստինը), կամ «Օստինի վարդեր» (Austin Roses):
Կենսագրություն
1969 թվականին Դեյվիդ Օստինը հիմնադրել է «Դեյվիդ Օստինի վարդեր» ընկերությունը։
Արտաքին հղումներ
Կատեգորիա:Անգլիացի բուսաբաններ
Աղին կայարանի գյուղ
Աղին կայարանի գյուղ, գյուղ Հայաստանի Շիրակի մարզում, Երևան-Գյումրի երկաթուղու վրա, Ախուրյանի ձախ ափին, Աղին գյուղից 1 կմ հարավ-արևմուտք։
Բնակչություն
Աղինի ազգաբնակչության փոփոխությունը.
Տնտեսություն
Գյուղի գլխավոր ձեռնարկությունն է պանրի գործարանը։ Բնակչությունը զբաղվում է գյուղատնտեսությամբ։
Ծանոթագրություններ
Կատեգորիա:Անիի շրջան Կատեգորիա:Շիրակի մարզի գյուղեր
Մարիանջելա Մելատո
Մարիանջելա Մելատո (Mariangela Melato, ), իտալացի դերասանուհի։
Կենսագրություն
Մարիանջելա Մելատոն ծնվել է Միլանում՝ ոստիկանի և դերձակուհու ընտանիքում ։ Պատանեկան տարիքում հետաքրքրվում էր նկարչությամբ։ Ծնողներն ուսանելու են ուղարկել Բրերայի ակադեմիա։ Դեռահասության տարիներին Մելատոն սկսել է հետաքրքրվել թատրոնով։ Որպեսզի կարողանար վճարել Էսպերիա Սպերանիի  դերասանության վարպետության դասերը, Մարիանջելան «La Rinascente» հանրախանութում որպես մանեկեն էր աշխատում։
Կարիերա
1960 թվականին կայացավ Մարիանջելայի թատերական դեբյուտը։ Խաղացել է իտալացի ռեժիսորներ Լուկինո Վիսկոնտիի, Դարիո Ֆոյի և Լուկա Ռոնկոնիի բեմադրություններում ։
1970 թվականին դերասանուհին իր դեբյուտն է նշում կինեմատոգրաֆիայում՝ խաղալով Լուիջի Ձամպայի «Համընդհանուր բողոք» կինոկատակերգությունում։ 1970-ական թվականները դերասանուհու կարիերայի համար դարձան ոսկե տասնամյակ՝ հընթացս որի խաղաց ներքոհիշյալ հայտնի կինոնկարներում՝ «Աշխատավոր դասը մեկնում է դրախտ» (1971), «Մենք նրան Անդրեա կկոչենք» (1972), «Դեպի լազուրե ծով անսովոր ճակատագրով քշվածները օգոստոսին» (1974), «Նադա» (1974), «Դու ի՞նչ նշանի տակ ես» (1975), «Սիրելի Միքելե» (1976) և «Կատու» (1977): Այդ տարիներին դերասանուհին չորս անգամ դառնում է «Դավիդ դի Դոնաթելլոյի» կինոմրցանակի դափնեկիր՝ որպես լավագույն դերասանուհի։ Նույնքան էլ արժանանում է «Nastro d’Argento» կինոմրցանակին ։
Մրցանակներ
= Տեսագրություններ ==
Արտաքին հղումներ
Կատեգորիա:Իտալացի դերասանուհիներ Կատեգորիա:Իտալացի կինոդերասանուհիներ Կատեգորիա:Թատրոնի դերասանուհիներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:20-րդ դարի իտալացիներ Կատեգորիա:21-րդ դարի իտալացիներ Կատեգորիա:Քաղցկեղից մահացածներ
Հեղուկա-հրթիռային շարժիչ
Հեղուկա-հրթիռային շարժիչ, հեղուկ հրթիռային վառելիքով աշխատող ռեակտիվ շարժիչ։ Սխեման մշակել է Կոնստանտին Ցիոլկովսկին (1903)։ Առաջին հեղուկա-հրթիռային շարժիչները ստեղծել և փորձարկել են ամերիկյան գիտնական Ռ. Գոդարտը (1923) և գերմանացի գիտնական Հ. Օբերտը (1929)։
Հեղուկա-հրթիռային շարժիչը հրթիռների հիմնական շարժիչն է։ Այն բաղկացած է ծայրափողակով այրման խցից, վառելիքի բաղադրիչները մատուցող համակարգից, կարգավորման և բռնկման օրգաններից և օժանդակ ագրեգատներից (ջերմափոխանակիչներից, խառնիչներից և այլն)։ Այն զարգացնում է Մն-ից մինչև մի քանի Մն քարշուժ, տեսակարար իմպուլսը երկբաղադրիչ վառելիքների համար հասնում է մինչև 4500 ն·վրկ/կգ, իսկ եռաբաղադրիչների համար՝ մինչև 5000·ն·վրկ/կգ։ Շարժիչի զանգվածի հարաբերությունը քարշուժի միավորին 0,7- 2 գ/ն է։ Ըստ նշանակման լինում են.
Տես նաև
Կատեգորիա:Հրթիռային շարժիչներ
Պոլինա Գագարինա
Պոլինա Սերգեյի Գագարինա, ռուս էստրադային երգչուհի, կոմպոզիտոր, դերասանուհի, մոդել։
1987-2002: Մանկություն և պատանեկություն
Իր կյանքի առաջին տարիները Պոլինան անցկացրել է Հունաստանում, որտեղ էլ ավարտել է առաջին դասարանը ընդհանուր դպրոցում։ Պոլինայի մայրը պրոֆեսիոնալ պարուհի էր։ 1991 թվականին Պոլինան պայմանագիր է ստորագրում հույն պրոդյուսերի հետ՝ Հունաստանի մայրաքաղաքում՝ «Ալսոս» բալետում որպես բալետի դերասանուհի աշխատելու համար։ Աթենքում Պոլինան ապրում է 3 տարի, նա ինտենսիվորեն ուսումնասիրում է հունարենը և քերականությունը։ 1993 թվականին Պոլինայի հայրը մահանում է սրտի ինֆարկտից։ Գագարինների ընտանիքը այդ ողբերգությունից հետո հայրենիքից հեռու չէր կարող ապրել, այդ պատճառով Պոլինան մոր հետ վերադառնում է Ռուսաստան։ Սակայն Ռուսաստանում նրանք երկար չեն մնում։ 1993 թվականի սեպտեմբերին Պոլինան մոր հետ վերադառնում է Աթենք և ընդունվում է տեղի դպրոցներից մեկի առաջին դասարան։ Ամառային արձակուրդներն անցկացնելով Ռուսաստանում, Պոլինան կանգնում է խնդրի առաջ՝ մնալ հայրենիքում և շարունակել կրթությունը այնտեղ, թե վերադառնալ Աթենք։ Տատիկի պնդելով Պոլինան մնում է ապրելու նրա հետ Սարատովում։ Պոլինան ընդունվում է երաժշտական դպրոց, սկզբում կատարում էր Ուիթնի Հյուսթոնի երգերը, որն էլ առանձնահատկություն է մտցնում երաժշտական դասարանում։
2003: Աստղերի ֆաբրիկա
2003 թվականին Պոլինան մասնակցում է «Աստղերի ֆաբրիկա-2» հեռուստանախագծին։ Նա կատարում էր Մաքսիմ Ֆադեևի երգերը և հաղթում է։ Նախագծի ավարտից հետո Պոլինան հրաժարվում է համագործակցել Ֆադեևի հետ։
2004-2007: Կարիերայի սկիզբ և «Попроси у облаков» ալբոմ
2004 թվականին Պոլինային հրավիրում են «Playgirls» խմբում երգելու։ 2005 թվականին նա պայմանագիր է ստորագրում АРС Records լեյբլի հետ։ Իսկ խմբում հրաժարվում է երգել։
2005 թվականին Պոլինան մասնակցում է «Նոր ալիք» միջազգային մրցույթին։ Յուրմալայում նա զբաղեցնում է երրորդ հորիզոնականը։ Իր հեղինակային «Колыбельная» երգը մրցույթից հետո դառնում է հիթ։ 2005 թվականին նկարահվնել է տեսահոլովակը։
2007 թվականին ձայնագրում է «Я тебя не прощу никогда» սինգլը, որի հեղինակն էր Կոնստանդին Մելաձեն։ 2007 թվականի հուլիսի 12-ին թողարկում է դեբյուտային «Попроси у облаков» ալբոմը, որում այնպիսի հիթեր կային, ինչպիսիք են՝ «Колыбельная», «Я твоя» և «Я тебя не прощу никогда»:
2008-2010: «О себе» ալբոմ
2008 թվականին Պոլինան ընկերուհու՝ «Фабрики звёзд»-ի հաղթող Իրինա Դուբցովայի հետ ձայնագրում է «Кому, зачем?» երգը։ Երգը մեծ ճանաչում է ձեռք բերում և սիրվում բոլորի կողմից։
2010 թվականի մարտի 11-ին թողարկում է երկրորդ սոլո ալբոմը՝ «О себе»: Ալբոմում ներառված էին մի շարք հիթեր, որոնցից են «Кому, зачем?», «Любовь под солнцем» և «Где-то живёт любовь»: Պոլինան ալբոմի մասին ասել է. «Նոր ալբոմ, կյանքի նոր փուլ։ Ես ալբոմը անվանել եմ «О себе», քանի որ ինչը գոյություն ունի այդ երաժշտության մեջ իրական է»։
Հունիսի 11-ին «Муз-ТВ 2010» մրացանակաբաշխության ժամանակ Պոլինա Գագարինան և Իրինա Դուբցովան հաղթում են «Լավագույն դուետ» անվանակարգում։ 2010 թվականի հունիսին ավարտում է Школа-студия МХАТ-ը։
2011-2015: Հաջողություն, երրորդ ստուդիական ալբոմ և Եվրատեսիլ
2011 թվականի գարնանը Ուկրաինայում սկսվում է «Ազգային աստղ 4» երաժշտական շոուն, որտեղ Ուկրաինան ներկայացնող մասնակիցները զուգերգ էին կատարում ռուսական և ուկրաինական էստրադայի ներկայացուցիչների հետ։ Պոլինան երգում էր Միխայիլ Դիմովի հետ։
2011 թվականի օգոստոսին Պոլինան ստանում է «Золотой граммофон» մրցանակ «Я тебя не прощу никогда» երգի համար։ Տարվա վերջում թողարկում է «Осколки» սինգլը և նրա տեսահոլովակը։
Սերեժինկա (Բեզվելի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Պոլինա Գագարինա
2011-2015: Հաջողություն, երրորդ ստուդիական ալբոմ և Եվրատեսիլ
Օգոստոսին թողարկում է «Нет», սինգլը։ Մեկ ամիս անց՝ սեպտեմբերի 29-ին Պոլինան ստանում է RU.TV -ի կողմից մրցանակ «Լավագույն ձայն» անվանակարգում։
2013 թվականին Պոլինան համարվում էր «Fashion»-երգչուհի։ Հուլիսի 22-ին թողարկում է «Навек» սինգլը։
2014 թվականի ապրիլի 14-ին եղել է «Шагай» երգի պրեմիերան ։
2014 թվականի նոյեմբերի 12-ին Պոլինա Գագարինան թողարկում է անգլերենով իր առաջին երգը՝ «DAY»:
2015 թվականի մարտի 11-ին Առաջին ալիքը տեղեկացրեց, որ 2015 թվականի մայիսին Պոլինա Գագարինան պետք է ներկայացնի Ռուսաստանը Եվրատեսիլ 2015-ում «A Million Voices» երգով։
2015 թվականի մայիսի 19-ին առաջին կիսաեզրափակչի արդյունքում Պոլինան հայտնվեց տասնյակում և անցավ եզրափակիչ փուլ։ Եզրափակիչ փուլում Պոլինան գրավում է երկրորդ տեղը։
«Glamour» ամսագրի տվյալներով Պոլինա Գագարինան ճանաչվում է 2015 թվականի «Տարվա կին»։
Արտաքին հղումներ
Կատեգորիա:1987 ծնունդներ Կատեգորիա:Մարտի 27 ծնունդներ Կատեգորիա:Ռուս երգչուհիներ Կատեգորիա:Աստղերի ֆաբրիկա (Ռուսաստան) Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս դերասանուհիներ Կատեգորիա:Ռուս կոմպոզիտորներ Կատեգորիա:Ռուս մոդելներ Կատեգորիա:21-րդ դարի երգչուհիներ
Մենիլ Սեն Լորան
Մենիլ Սեն Լորան  (Mesnil-Saint-Laurent), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02481։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 171 մարդ։
Տնտեսություն
2010 թվականին 303 աշխատունակ մարդկանցից (15-64 տարեկան)219-ը եղել են առավել ակտիվ տնտեսվարողներ, 84-ը եղել են համեմատաբար ոչ ակտիվ (ակտիվության ցուցանիշը կազմել է 72,3 %, 1999 թվականին եղել է 71,3 %)։ 219 ակտիվ քաղաքացիներից 203-ը աշխատել են տարբեր ձեռնարկություններում (105 տղամարդ և 98 կին), անաշխատունակների թիվը կազմել է 16 մարդ (9 տղամարդ և 7 կին)։ 84 ոչ ակտիվ մարդկանցից 21-ը եղել են կամ աշակերտ կամ էլ ուսանող, 44 -ը եղել են թոշակառու, 19-ը եղել է ոչ ակտիվ այլ պատճառներով
Swagger Jagger
«Swagger Jagger», բրիտանացի երգչուհի Շեր Լլոյդի առաջին սինգլը՝ «Sticks and Stones» դեբյուտային ստուդիական ալբոմից, որը թողարկվել է 2011 թվականի Հուլիսի 29-ին, Միացյալ Թագավորությունում։
Պատմություն
Առաջին անգամ, «Swagger Jagger» երգը հաղորդվել է 2011 թվականի Հունիսի 20-ին ։
2011 թվականի Հունիսի 15-ին, երգը հայտնվել է համացանցում, բայց ավելի ուշ, Շեր Լլոյդը Թվիթթերի իր էջում հաստատել է, որ այդ տարբերակը դեմո-ձայնագրությունն է ։
Քննադատների արձագանք
Ընդհանուր առմամբ, «Swagger Jagger» երգը քննադատների կողմից ստացել է բացասական արձագանքներ։
Հորիզոնականները հիթ-շքերթներում
«Swagger Jagger»–ը բեմել է UK Singles Chart #1 բրիտանական շքերթում։ 2011 թվականի դեկտեմբերի 16–ի տվյալներով Միացյալ Թագավորությունում կար երգի 200,000 օրինակ ։ Իռլանդիայի Irish Singles Chart շքերթում սինգլը զբաղեցրել է չորրորդ հորիզոնականը։ Նիդերլանդների Mega Top 100 շքերթում «Swagger Jagger» սինգլը բեել է #79 համարի տակ։
Հեղույս
Հեղույս, ամրակման դետալ, սովորաբար գլխիկով և իր ողջ երկարությամբ կամ նրա մի մասով պարուրակված գլանաձև ձող։ Ծառայում է մեքենաների և կառույցների մասերի երկատվող միացումների համար։ Նրա վրա պտուտակելով հագցվում է ամրակման մանեկը։ Նրա կոնստրուկցիաները շատ տարբեր են՝ կախված հեղուսային միացման նշանակումից։ Ստանդարտ հեղույսները լինում են 6-48 մմ տրամագծով և 14-300 մմ երկարությամբ։ Պատրաստում են ածխածնային, ցածրածխածնային կամ հատուկ պողպատից, արույրից։
Կատեգորիա:Ավտոմեքենաների մասեր և մեխանիզմներ
Ֆարաման (Էն)
Ֆարաման (Faramans), համայնք Ֆրանսիայում, Ռոն Ալպեր մարզի Էն գավառում։ Մտնում է Մեկսիմյո (կանտոն) կանտոնի կազմի մեջ։ Բուրակ ան Բրես շրջանի կոմունա։
Համայնքի INSEE կոդ՝ 01198։
Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, Լիոն քաղաքից 28 կմ դեպի արևելք, 35 կմ հարավ-արևելք Բուրկ ան Բրեսից ։
Կլիմա
Կլիման կիսացամաքային է ՝ ցուրտ ձմեռներով և տաք ամառներով։ Կոմունայում անձրևներ հաճախ չեն լինում, հիմնականում՝ ամռան ամիսներին։
Բնակչություն
Համայնքի բնակչությունը 2010 թվականին կազմում էր 681 մարդ։
Տնտեսություն
2010 թվականի տվյալներով 475 աշխատունակ տարիքի մարդկանցից (15-64 տարեկան) 373-ը տնտեսապես ակտիվ էին, 102-ը անգործունակ (Ակտիվության ցուցանիշը — 78,5%, 1999 թվականին եղել է՝ 75,4%)։ 373 աշխատունակ բնակիչներից 358-ը աշխատում էին (202 տղամարդ և 156 կին), անաշխատանք էին 15-ը (7 տղամարդ և 8 կին)։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ալեքսեյ Չումակով
Ալեքսեյ Գեորգիևիչ Չումակով (Алексе́й Гео́ргиевич Чумако́в, ), բուլղարա-հայկական ծագմամբ ռուս երգիչ, երաժիշտ, հաղորդավար, գրող, սցենարիստ, նկարիչ, ձայնային պրոդյուսեր։ 2003 թվականին դարձել է «Ռոսիա 1» հեռուստաալիքի «Ժողովրդական արտիստ» երաժշտական ռեալիթի շոուի առաջին շրջանի մրցանակակիր (3-րդ տեղ)։ Շոուի ընթացքում նաև արժանացել է «Եվրոպա պլյուս» ռադիոալիքի ունկնդիրների համակրանք մրցանակի ։
2013 թվականին ճանաչվել է ռուսական Առաջին ալիքի «Один в один!» հեռուստաշոուի առաջին շրջանի հաղթող։ 2014 թվականին ընդգրկված է եղել «Ռոսիա-1» հեռուստաալիքով ցուցադրվող այդ շոուի երկրորդ շրջանի ժյուրիի կազմում։
Կենսագրություն
Ծնվել է 1981 թվականի մարտի 12-ին Ուզբեկական ԽՍՀ-ի Սամարղանդ քաղաքում։ Մայրը՝ Լիլիա Ավանեսովնան, հայ է, ծնունդով՝ Լեռնային Ղարաբաղից, աշխատել է որպես բժիշկ-ֆիզիոթերապևտ ։ Հայրը՝ Գեորգի Գեորգիևիչ Չումակովը, բուլղարացի է, ծնունդով՝ Գաբրովոյից, մասնագիտությամբ նկարիչ-ձևավորող է, աշխատել է որպես Սամարղանդի սուրբ Ալեքսիի տաճարի գլխավոր վերականգնող։ Ավագ եղբայրը՝ Սերգեյ Գեորգիևիչ Չումակովը, բնակվում է Տյումենում։
Ալեքսեյը փոքր հասակից հաճախել է երաժշտական դպրոց՝ հարվածային գործիքների և պերկուսիայի դասարան, եղել է դպրոցական համերգների հաղորդավար, տարբեր միջոցառումների կազմակերպիչ։ 11 տարեկան հասակից գրում է երգեր և ելույթներ ունենում։ Իր առաջին երգով հաղթել է Սամարղանդում տեղի ունեցած «Առավոտյան աստղ» մրցույթում։
1995 թվականին Ուզբեկստանում տիրող սոցիալ-քաղաքական բարդ իրավիճակի պատճառով Ալեքսեյ Չումակովի ընտանիքը տեղափոխվել է ռուսական Տյումեն քաղաք։ Այնտեղ նա ընդունվել է Տյումենի արվեստի բարձրագույն քոլեջի վոկալի բաժին, բայց այդտեղ սովորել է միայն 1 տարի։ Այնուհետև ուսումը շարունակել է Տաշքենդի արվեստի բարձրագույն քոլեջի դիրիժորա-երգչախմբային բաժնում, որն ավարտել է 1998 թվականին ։